คืออาการตอนนี้รู้สึกเหมือนมีขี้มูกอยู่ข้างในแต่พอเคาะมันไม่มีอะไรเลยรู้สึกจมูกไม่โลงเลยค่ะแต่ไม่มีน้ำมูกนะคะ ไอมีนิดๆมีเสมหะค่ะไม่แน่นน่าอกแต่หายใจไม่สะดวกค่ะมันเป็นอะไรหรอคะดูแลรักษายังไงบ้าง
สวัสดีค่ะ อาการหายใจไม่สะดวก เหมือนจะคัดจมูก มีไอเล็กน้อยดังกล่าวมานั้น อาจจะเกิดจากการมีภูมิแพ้จมูก กรณีเป็นมาเรื้อรัง อาจมีคันตา หรืออาการเป็นมากตอนเช้าๆ สาเหตุอื่นๆเช่นการติดเื้อในทางเดินหายใจเช่นคอหรือโพรงจมูกติดเชื้อ การอยู่ในสภาพแวดล้อมที่มีฝุ่นควันมากจนทำให้ทางเดินหายใจมีการระคายเคืองอยู่ตลอด เป็นต้นเบื้องต้นควรอยู่ในที่ที่อากาศถ่ายเทได้ดี หลีกเลี่ยงการไปที่ชุมชน ไม่ไปแคะหรือแกะเกาในจมูก หากคัดจมูกให้รับประทานยาลดน้ำมูกหรือยาแก้แพ้เพื่อบรรเทาอาการได้ กินยาแก้ไอได้ ดื่มน้ำมากๆ พักผ่อนให้เพียงพอสังเกตอาการถ้าไอมากขึ้นเรื่อยๆ เสมหะเยอะ คัดจมูกมาก หายใจไม่ออกเลย แน่นหน้าอก หอบเหนื่อยหรือมีไข้ร่วมด้วย ควรรีบไปพบแพทย์